
 讻讞谞讬讬转谉 注讘专讜. 讬''诇 讛专讗砖讜谞讬诐 诇注讜诇诐 讻砖讛讬讜 诪讙讬注讬谉 诇砖驻转 注讘专 讛砖谞讬 诇爪讚 诪注专讘 讛讬讜 讛讜诇讻讬谉 诇诪讟讛 讘讬专讚谉 讜注讜砖讬谉 诪拽讜诐 诪注诪讚 诇讘讗讬谉 讗讞专讬讛诐 砖讛专讬 专讜讞讘 诪讞谞讛 讬砖专讗诇 讛讬讛 砖谞讬诐 注砖专 诪讬诇 讜专讜讞讘 讛讬专讚谉 诇讗 讛讬讛 讻''讗 讞诪砖讬诐 讗诪讛 讜诪讬诇 讛讜讗 讗诇驻讬诐 讗诪讛 讜讬''诇 讚讚讜拽讗 讘讗讜专讱 讜专讜讞讘 讞谞讬讬转谉 谞讻谞住讜 讘讬专讚谉 讗讘诇 诇讗讞专 砖谞讻谞住讜 讘讬专讚谉 谞诪砖讻讜 讝讛 讗爪诇 讝讛 讜爪诪爪诪讜 注爪诪谉 砖讗诐 诇讗 转讗诪专 讻谉 讗诇讗 讻讚专讱 讞谞讬讬转谉 注诪讚讜 讘讬专讚谉 讗诐 讻谉 诇讗 注诪讚讜 讻讜诇诐 讘讬专讚谉 讘砖注讛 砖讛转谞讛 讬讛讜砖注 注诪讛谉 砖讛专讬 讗转讛 诪讜爪讗 讘专讜讞讘 砖谞讬诐 注砖专 诪讬诇 转''驻 专爪讜注讜转 专讞讘讜转 讞诪砖讬诐 讗诪讛 讻专讜讞讘 讛讬专讚谉 讜讗讜专讱 讻诇 专爪讜注讛 讬''讘 诪讬诇 注诇 专讜讞讘 谞' 讗诪讛 讜讗诐 讛讬讛 诇讱 诇讛拽讬祝 讗讜转谉 转''驻 专爪讜注讜转 诪讚转 讗专讻谉 讝讜 讗爪诇 讝讜 讛讬讛 讗讜专讻讜 拽专讜讘 诇讗诇祝 讜转' (讜诪') 驻专住讗讜转 讻讗讜专讱 讛讬专讚谉 讜讛讬专讚谉 诇讗 谞讻专转 讻讬 讗诐 注讚 讬诐 讛注专讘讛 讜讬讜爪讗 讛讜讗 诪诪注专转 驻诪讬讬住 砖讛讜讗 讘讞诇拽 讚谉 讻讚讗讬转讗 讘驻' 诪注砖专 讘讛诪讛 (讘讻讜专讜转 讚祝 谞讛.) 讜讗讜专讱 讻诇 讗专抓 讬砖专讗诇 诇讗 讛讬讛 讻''讗 转' 驻专住讗讜转 讜注讜讚 讚讛讬讗讱 讛讬讜 讬讻讜诇讬谉 诇砖诪讜注 讛转谞讗讬诐 诪驻讬 讬讛讜砖注 讗诇讗 注''讻 讘讬专讚谉 诇讗 讛讬讜 注讜诪讚讬诐 讻讚专讱 讞谞讬讬转谉 讗诇讗 诪爪讜诪爪诪讬谉 讜转讬诪讛 诇专''讬 谞讛讬 讚讚专讱 讞谞讬讬转谉 注讘专讜 诪''诪 讛诇讗 注诪讚讜 讘讬专讚谉 注讚 砖讙诪专 讬讛讜砖注 讛转谞讗讬诐 讜谞讟诇讜 讛讗讘谞讬诐 讜诇讗 讞讝专 诇讗讬转谞讜 注讚 砖注讘专讜 讻讜诇谉 讗''讻 讗讜转诐 谞' 讗诪讛 砖诇 讬专讚谉 讜砖讛讜转 讝讛 砖注讘专讜 讛讬讜 讛诪讬诐 谞讙讚砖讬谉 讜注讜诇讬谉 讬讜转专 注诇 讬''讘 诪讬诇 讜讬''诇 讗讜转讜 讙讜讚砖 砖讛讬讛 诪讬讜转专 注诇 讬''讘 诪讬诇 诇讗 讛讙讬注 诇讻诇诇 讙讜讘讛 诪讬诇 讜诇讛讻讬 诇讗 讞砖讬讘 诇讬讛: 讘讝讛 讗讞专 讝讛 注讘专讜. 转讬诪讛 讗''讻 讗诪讗讬 转诇讬 诇讬讛 专' 讗诇注讝专 讘拽诇讜转 讛诪讬诐 讜讛诇讗 讗讬谞讜 转诇讜讬讛 讗诇讗 讘注讬讻讜讘 讛注讘专转诐 讜讬''诇 讚讘转专转讬 驻诇讬讙讬 注诇 诪讛 砖诪砖讜讛 拽诇讜转 讛讗讚诐 诇拽诇讜转 讛诪讬诐 讗诪专 讝讛 讗讬谞讜 砖讗驻讬诇讜 讗诐 讛讬讜 注讜讘专讬谉 讚专讱 讞谞讬讬转谉 讛讬讜 讛诪讬诐 谞讙讚砖讬谉 讬讜转专 诪讬''讙 诪讬诇 讜讛讜讗 诇讗 讗诪专 讗诇讗 讬''讘 讜注讜讚 砖讘讝讛 讗讞专 讝讛 注讘专讜 讜注诇 讝讛 转诪讬讛 专讘讬 讗诐 讘讝讛 讗讞专 讝讛 注讘专讜 诪讛 拽爪讘讛 砖讬讬讱 讚拽讗诪专 砖诇砖 诪讗讜转 砖诇驻讬 讞砖讘讜谉 讙讜讚诇 讛诪讬诐 讛讬讜 注讜讘专讬诐 讘专讜讞讘 讞爪讬 诪讬诇 砖讛讜讗 讗讜专讱 讙' 诪讗讜转 讞住专 讬''讘 讻讬爪讚 砖转注砖讛 讬''讘 专爪讜注讜转 诪讬''讘 诪讬诇 注诇 讬''讘 诪讬诇 讜讻诇 专爪讜注讛 讘专讜讞讘 诪讬诇 讜讗讜专讱 讬''讘 诪讬诇 讜讻砖转爪专驻诐 讝讜 讗爪诇 讝讜 讘讗讜专讱 讬讛讬讛 讗讜专讱 拽诪''讚 诪讬诇 注诇 专讜讞讘 诪讬诇 转讞诇讜拽 专讜讞讘 讛专爪讜注讜转 讜转爪专驻谞讛 诇讗讜专讱 讬讛讬讛 讗讜专讱 专驻''讞 诪讬诇 注诇 专讜讞讘 讞爪讬 诪讬诇 讜讛讗 诪谞讗 诇讬讛 砖讻讱 注讘专讜 讜谞专讗讛 讚诇专''讗 讘专 砖诪注讜谉 诇讗 注讘专讜 讻诇诇 讚专讱 讞谞讬讬转谉 砖讛专讬 讘砖注转 讞谞讬讬转谉 讛讬讜 诪驻讜讝专讬诐 诪驻谞讬 砖讛讬讜 谞讜讟讬诐 讗讛诇讬讛诐 讝讛 专讞讜拽 诪讝讛 讻讚专讱 讞谞讬讬转 砖讬讬专讜转 讗讘诇 讻砖注讘专讜 谞诪砖讻讬谉 讻讜诇谉 讝讛 讗爪诇 讝讛 讜砖诪讗 诇讗 讛讬讛 讻诇 讬砖专讗诇 讻讬 讗诐 讘专讜讞讘 讞爪讬 诪讬诇 注诇 讞爪讬 诪讬诇 讜讻砖注讘专讜 讝讛 讗讞专 讝讛 讻讚专讱 讘谞讬 讗讚诐 讛注讜讘专讬谉 讚专讱 砖讘讬诇 讗讞讚 讘注砖专讛 讘谞讬 讗讚诐 讝讛 讗爪诇 讝讛 讬讻讜诇 诇讛讬讜转 讻砖讬注讜专 住' 专讬讘讜讗 砖砖讜讛讬谉 讘讛注讘专转谉 讻诇 讻讱: 诪专 住讘专 讗讚诐 拽诇. 谞专讗讛 讚讛''驻 讗注''驻 砖讛讚讘专 讬讚讜注 砖诪讬诐 拽诇讬诐 讛讬讬谞讜 讚讜拽讗 讻砖讛谉 讬讜专讚讬谉 讻讚讬 讚专讱 诪专讜爪转谉 讗讘诇 讻讗谉 砖讛讬讜 谞讙讚砖讬谉 讜注讜诇讬谉 砖讬注讜专 拽诇讜转 诪讬诐 讜砖讬注讜专 拽诇讜转 讗讚诐 砖讜讛: 讗讘讜转讬 讘拽砖讜 注诇讬 专讞诪讬诐. 讜讗''转 讜讛讗诪专 讘驻专拽 诪讬 砖诪转讜 (讘专讻讜转 讚祝 讬讞.) 讚诪讬转讬 诇讗 讬讚注讬谉 诪讬讚讬 讜诪砖诪注 讘诪住拽谞讗. 讜讗驻讬诇讜 讗讘讜转 讛注讜诇诐 讬砖 诇讜诪专 讚注诇 讬讚讬 转驻诇讛 砖讝讛 诪转驻诇诇 诪讜讚讬注讬谉 诇讛谉 砖讻讱 谞转驻诇诇 讜讛讻讬 讗诪专 讘驻专拽 砖谞讬 讚转注谞讬转 (讚祝 讟讝.) 诇诪讛 讬讜爪讗讬谉 诇讘讬转 讛拽讘专讜转 讻讚讬 砖讬讘拽砖讜 注诇讬讛诐 诪转讬诐 专讞诪讬诐 讜讻谉 讘驻专拽讬 讚讞住讬讚讬诐 讘注讜讘讚讗 讚专讘讬 诪谞讗 讚讗砖转讟讞 讗诪注专转讗 讚讗讘讜讛: 讜讗诪专 专讘 讗讜讬讗 讜讗讬转讬诪讗 专讘讛 讘专 讘专 讞谞谉 砖讛诇讱 诇讛讘讬讗 讻讘砖讬诐 诪讞讘专讜谉. 讗注''讙 讚诪住讬拽 讘驻专拽 砖谞讬 讚转诪讜专讛 (讚祝 讬讚:) 讚诇讗拽专讜讘讬 讗讝诇 诪讬讛讜 砖诪注讬谞谉 诪讬讛转 讚砖诪谉 拽谞讬讬谞讗 诪讚住诇拽讗 讚注转讱 诇诪讬诪专 砖讛诇讱 诇讛讘讬讗 讻讘砖讬诐: 

转讜住驻讜转 砖讗谞抓

砖诇讞 诇讱 讗谞砖讬诐 诇讚注转讱 讗讬谞讬 诪爪讜讛 诇讱 讗讘诇 讬砖' 讛诐 讗讜诪专 砖转砖诇讞诐 讻讚讻转讬讘 讜转拽专讘讜谉 讗诇讬 讻诇讻诐:



讜讻讬 讬砖 讗讚诐 讻讜' 讻诇讜诪专 讗诐 爪讜讛 讛拽讘"讛 [讛讬讛 诪爪讜讛] 诇注砖讜转 诇讬 讚讘专 砖住讜驻讜 诇讘讗 诇讬讚讬 转拽诇讛. 讜讬讬讟讘 讘注讬谞讬 讛讚讘专 讜诇讗 讘注讬谞讬 讛诪拽讜诐 讜讘诪讚专砖 专讘讛 诪驻专砖 砖讗祝 讘注讬谞讬 诪砖讛 诇讗 讛讬讟讬讘 讗诇讗 诪砖诇 诇讗讚诐 讛讗讜诪专 诇讞讘讬专讜 诪讻讜专 诇讬 讞诪讜专讱 讜讗谞住谞讜 讜谞讗讜转 诇讜 诇讛讜诇讬讻讜 讘讛专 讜讘讘拽注讛 讜讗诪专 讻讬讜谉 砖讗讬谉 讗转讛 诪注讻讘 注诇 讬讚讬 砖诇讗 讗注砖讛 诪诪谞讜 诪讛 砖讗专爪讛 诇谞住讜转讜 诇讗 讗谞住谞讜 讜讻谉 讛讬讛 诪砖讛 住讘讜专 砖讬讗诪专讜 诇讜 讬砖专' 讻讬讜谉 砖讗转讛 诪讜讚讛 诇砖诇讜讞 诪专讙诇讬诐 诇讗 转砖诇讞 注讜讚 讜讛"拽 讛讻讗 讜讬讬讟讘 讘注讬谞讬 讛讚讘专 砖讛讬讬转讬 住讘讜专 砖转谞讬讞讜 诪诇砖诇讜讞 讻讬 讛讬讛 诇讻诐 诇讛讗诪讬谉 讘诪拽讜诐 讘"讛. 讗讘诇 诇讗 讘注讬谞讬 讛诪拽讜诐 砖讛讬讛 讙诇讜讬 诇驻谞讬讜 砖转砖诇讞讜 讜转讘讗讜 诇讬讚讬 转拽诇讛. 讗"谞 讬"诇 讚讛诪讚"专 讞讜诇拽 注诐 转诇诪讜讚 砖诇谞讜. 诪专讙诇讬诐 诇讗 谞转讻讜谞讜 讘讜. 讗讬谞讜 专讜爪讛 诇讜诪专 诪专讙诇讬诐 诪诪砖 讗诇讗 讗讜转谉 砖砖讗诇讜 转讞诇讛 砖讬诇讜讞 诪专讙诇讬诐:



砖注砖讛 注爪诪讜 诪讱 诪砖讜谞讗讜 砖诇 讛拽讘"讛 讻讘讬讻讜诇 讻讚讗诪专 诇拽诪谉 讗驻讬诇讜 讘注诇 讛讘讬转 讗讬谞讜 讬讻讜诇 诇讛讜爪讬讗 讻诇讬讜 诪砖诐:



砖注讜砖讛 讛讗专抓 讻砖讞讬转讜转 砖诪拽讜诐 专讙诇讬讜 诪注诪讬拽 讛讗专抓 诪专讜讘 讻讜讘讚讜. 讜驻"讛 诇砖讜谉 砖砖讬 诇讗 驻讜专砖 诇讬 诪讗讬 讚诪讬 诇砖讞讬转讜转 讜谞"诇 诇砖讜谉 注诪讜讚讬 砖讬砖 砖讛诐 讻讘讚讬诐 讜诪拽讜诐 诪注诪讚诐 谞讬讻专 诇"讛. 讗诇讬诪讗 谞讘谞转讛 诪诪砖. 讜讞讜诇拽 讛转诇诪讜讚 注诇 讛诪讚专砖 讚讗讬转讗 讛转诐 诪驻谞讬 诪讛 讝讻讜 讛讻谞注谞讬诐 诇讬砖讘 讘讗专爪诐 诪"讝 砖谞讬诐 讬讜转专 诪诪爪专讬诐 讘砖讻专 砖讻讘讚讜 讛讝拽谉 讗讘专讛诐 讗讘讬谞讜 砖讗诪专讜 诇讜 谞砖讬讗 讗诇讛讬诐 讗转讛 讘转讜讻谞讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 住转专 讚讘专讬讜 讛讻讞讬砖 讜注砖讛 砖讜谞讗讜 讘讚讗讬 注讻"诇 讛住"讚 讜讗讞"讻 诪讛"讚 砖注砖讛 砖讜谞讗讜 砖诇 讻讜' 讻爪"诇:


转讜住' 讘讚"讛 讻讞谞讬讬转谉 注讘专讜 讻讜' 讗讜专讻讜 讗诇祝 讜转"住 驻专住讗讜转 讻讜' 诇讛讻讬 诇讗 讞砖讬讘 注讻"诇 讜讛住"讚 讜讗讞"讻 诪讛"讚 讘讝讛 讗讞专 讝讛 讻讜' 讗讜专讱 砖诇砖 诪讗讜转 讞住专 讬"讘 讻讜' 讗讜专讱 拽诪"讚 诪讬诇 注诇 专讜讞讘 诪讬诇 讻讜' 讜谞专讗讛 讚诇专讗讘"砖 讻讜' 讜砖诪讗 诇讗 讛讬讛 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 讻讞谞讬讬转谉 注讘专讜 诇讚讘专讬 专讗讘"砖 讘讝讛 讗讞专 讝讛 讻讜'. 诪砖诪注 诪讛讗讬 诇讬砖谞讗 讚注讘专讜 讚诇讗 驻诇讬讙讬 讗诇讗 讘讛注讘专转 讛讬专讚谉 讗讘诇 讘讞讜诪砖 驻专砖"讬 讚讗讬转讗 讘讬专讜砖诇诪讬 讗讬讻讗 驻诇讜讙转讗 讘讻诇 讛诪住注讜转 讘诪讚讘专 讗讬讻讗 诪"讚 讻转讬讘讛 讛讬讜 讛讜诇讻讬谉 诪讚讻转讬讘 讻讗砖专 讬讞谞讜 讻谉 讬住注讜 讜讗讬讻讗 诇诪"讚 讻拽讜专讛 讛讬讜 诪讛诇讻讬谉 诪讚讻转讬讘 诪讗住祝 诇讻诇 讛诪讞谞讜转 讜讚注 诪讛 砖讚拽讚拽讜 讛转讜住' 讻讗谉 讻砖谞讻谞住讜 诇讬专讚谉 谞诪砖讻讜 讝讛 讗爪诇 讝讛 讜爪诪爪诪讜 注爪诪谉 砖讗诐 诇讗 转讗诪专 讻谉 讗诇讗 讻讚专讱 讞谞讬讬转谉 注诪讚讜 讘讬专讚谉 讗"讻 诇讗 注诪讚讜 讻诇诐 讘讬专讚谉 讘砖注讛 砖讛转谞讛 讬讛讜砖注 讻讜' 注讻"诇 注"砖 讜讗讬谉 讝讛 专讗讬讛 讚诪讬 讛讙讬讚 诇讛诐 讚讘驻注诐 讗讞转 砖诪注讜 讻诇诐 讛转谞讗讬诐 讜讗讬诪讗 讚讬讛讜砖注 讜讛讻讛谞讬诐 讛讬讜 注讜诪讚讬诐 讘讬专讚谉 讘讻诪讛 诪拽讜诪讜转 讜诪砖诪讬注讬诐 讛转谞讗讬诐 讻诪讛 驻注诪讬诐 讜讻诇 讛注讜讘专 砖诐 讛讬讛 砖讜诪注 讜诪"砖 讛转讜住' 讘讚"讛 讘讝讛 讗讞专 讝讛 讻讜' 讬讛讬讛 讗讜专讱 专驻"讞 诪讬诇 注诇 专讜讞讘 讞爪讬 诪讬诇 讜讛讗 诪谞诇谉 讻讜' 注讻"诇 讜砖诇砖 诪讗讜转 诪讬诇 讚拽讗诪专 谞讜住祝 注诇 专驻"讞 讬"讘 诪讬诇 讛讬讬谞讜 注"讬 拽诇讜转 讛诪讬诐 诇讚注转 专讗讘"砖 讜注讜讚 讻转讘讜 讛转讜住' 讘讚"讛 诪"住 讗讚诐 拽诇 讻讜' 讗注"驻 砖讛讚讘专 讬讚讜注 讻讜' 讗讘诇 讻讗谉 砖讛讬讜 谞讙讚砖讬谉 讜注讜诇讬谉 讻讜' 注讻"诇 讛讬讬谞讜 诇驻讬 讙讬专住转谉 讘讚讘专讬 专"讬 讜讻诪讛 讙讜讘讛谉 讚讙诐 诇专"讬 讛讬讜 谞讙讚砖讬谉 讗讘诇 拽砖讛 诇诪讛 诇讗 讛砖讬讘 专"讬 讻谉 诇拽讜砖讬讬转 专讗讘"砖 讚转砖讜讘讛 谞爪讞转 讛讬讗 讜诇砖讬讟转讬谞讜 诇驻讬 讛讙讬专住讗 讘讚讘专讬 专"讬 讜讻诪讛 专讜讞讘谉 诇讗 拽"诪 讚讛诪讬诐 诇讗 讛讬讜 谞讙讚砖讬谉 讻诇诇 诇专"讬 讻诪"砖 诇注讬诇 讜讘注讬拽专 拽讜砖讬讬转诐 讗注"驻 砖讛讚讘专 讬讚讜注 砖讛诪讬诐 拽诇讬诐 讬"诇 讚专"讬 诇讗 讞砖 诪砖讜诐 讚讙诐 讗诐 注诇 讛专讜讘 讛诪讬诐 拽诇讬诐 讬砖 谞讛专讜转 砖讗讬谉 诪讬诪讬讜 拽诇讬诐 讬讜转专 诪讘谉 讗讚诐 讚诪爪讬谞讜 讞讬诇讜拽 讘拽诇讜转 讛诪讬诐 讘谞讛专讜转 讻讚讗诪专讬谞谉 讞讚拽诇 讞讚 拽诇 砖讛讬讛 拽诇 讬讜转专 诪砖讗专 谞讛专讜转 诪讬讛讜 讘注"讬 驻讬' 砖诐 砖讛讜讗 拽诇 讘注"讗 讜讚讜"拽:


砖诇讞 诇讱 诇讚注转讱 讜讻讬 讗讚诐 讘讜专专 讻讜'. 注讬' 驻专砖"讬 讜讛讜讗 讚讞讜拽 讜谞专讗讛 诇驻专砖 讚专"诇 讚诇讗 讛讬讛 讘讝讛 讚注转 讛拽讘"讛 砖讛注讬讚 讻讘专 注诇讬讛 砖讛讬讗 讟讜讘讛 讜讛讬讛 诇讛诐 诇讛讗诪讬谞讜 讘讻讱 诪讚专讱 诪砖诇 讘讗讚诐 讜讻讬 讘讜专专 诇讜 讞诇拽 专注 诇注爪诪讜 讜讻"砖 讛讘讜专讗 砖讘讬专专 诇讜 讗"讬 讻诪"砖 讗专抓 讗砖专 讛' 讗诇讛讬讱 讚讜专砖 讗讜转讛 讙讜' 讜讻讘专 讛讗专讬讱 讛专诪讘"谉 讘讝讛 讻讬讜谉 讚讚注转 诪砖讛 讛讬讛 讙诐 讻谉 诇砖诇讜讞 讛诪专讙诇讬诐 诪讛 讞讟讗讜 讛诐 讬讜转专 诪诪谞讜 讜转讜讻谉 讛讚讘专讬诐 讻讬 讙诐 讘诪诇讞诪讜转 讗诇讜 砖讛讬讛 诇讛诐 转砖讜注转 讛' 讛诇讻讜 诇驻讬 讛讟讘注 拽爪转 讻诪"砖 讛住讜住 诪讜讻谉 诇诪诇讞诪讛 讜诇讛' 讛转砖讜注讛 讜诇讝讛 讛住讻讬诐 讛拽讘"讛 讘砖诇讬讞讜转 讬讛讜砖注 讘' 讗谞砖讬诐 讜讛诐 讻诇讘 讜驻谞讞住 砖讛讜讞讝拽讜 讻讘专 诇爪讚讬拽讬诐 讜诇讗 讬讜爪讬讗讜 讚讬讘讛 注诇 讛讗专抓 讜诇讗 砖诇讞讜 讗讜转谉 专拽 砖讬讚注讜 诪讛讬讻谉 谞讜讞讛 诇讬讻讘砖 讜讙诐 讻讗谉 讛住讻讬诐 讛拽讘"讛 注诐 诪砖讛 诇砖诇讜讞 讘' 讗谞砖讬诐 讻讗讬诇讜 讻诪"砖 砖诇讞 诇讱 讗谞砖讬诐 讚专讜讘 诪讬注讜讟 砖谞讬诐 讗讘诇 讬砖专讗诇 诇讗 讛讬讛 讻讜讜谞转诐 讘讻讱 讗诇讗 诇讬讚注 讛讗诐 讟讜讘讛 讗诐 专注讛 讜诪砖讛 诇讗 讬讚注 讗转 讻讜讜谞转诐 讝讛 讛专注讛 讜注"讻 讗诪专 讜讬讬讟讘 讘注讬谞讬 诪砖讛 讜讗诪专 诇讬讛 讛拽讘"讛 砖诇讞 诇讚注转讱 砖诇讗 讬讚注转 讻讜讜谞转诐 讛专注讛 讜诇讗 诇讚注转讬 讻讬 讛' 讬专讗讛 诇诇讘讘 砖讻诇 讻讜讜谞转诐 诇讘讜砖转 讗"讬 讜注"驻 讻讜讜谞转诐 讛专注讛 砖诇讗 讛讗诪讬谞讜 诇讛拽讘"讛 砖讛讬讗 讗专抓 讟讜讘讛 诇讗 专爪讜 讻诇 砖讘讟 讜砖讘讟 诪讛诐 诇砖诇讜讞 诇讜 诪专讙诇 砖讗讬谞讜 诪砖讘讟讜 讻讬 诇讗 讛讗诪讬谉 诇讜 诇讝讛 讗"诇 讗讬砖 讗' 讗讬砖 讗' 诇诪讟讛 讗讘讜转讬讜 转砖诇讞讜 讻诇 谞砖讬讗 讙讜' 讛讬讬谞讜 诇驻讬 讚注转 讻诇 谞砖讬讗 讜砖讘讟 讘讛诐 讜诇讗 讻谉 讚注转讬 专拽 讘讘' 讗谞砖讬诐 讻砖专讬诐 讻诪讜 讘砖诇讬讞讜转 讬讛讜砖注 讜拽"诇:


讻转讬讘 讛讻讗 讜讬讞驻专讜 诇谞讜 讗转 讛讗专抓 讙讜'. 诪讚砖讬谞讛 诇讻转讜讘 讘驻专砖转 讚讘专讬诐 讜讬讞驻专讜 讘诪拽讜诐 讜讬转讜专讜 讚讻转讬讘 讘驻专砖转 砖诇讞 诇讱 讚专砖讜讛讜 诪诇砖讜谉 讘讜砖讛 讻诪讜 讜讞驻专讛 讛诇讘谞讛 讙讜' 讜拽"诇:


讚讘专 讝讛 诪住讜专转 讻讜' 诪专讙诇讬诐 注"砖 诪注砖讬讛诐 讻讜'. 讚专砖讜 讻谉 诪讚讻驻诇 拽专讗 诇讻转讜讘 讜讗诇讛 砖诪讜转诐 讙讜' 讗诇讗 砖诪讜转 讛讗谞砖讬诐 讙讜' 诇讜诪专 诇讱 诇讚讬讬拽 讘砖诪讜转诐 砖讛诐 注"砖 诪注砖讬讛诐 住转讜专 砖住转专 诪注砖讬讜 砖诇 讛拽讘"讛 讻讜' 注讬' 驻专砖"讬 讜注讬"诇 砖诪注砖讛 讛砖"讬 讘讻诇 讛讗讜转讜转 讜讛谞讬住讬诐 讛诪驻讜专住诪讬诐 砖注砖讛 诇讛诐 诪讬讜诐 爪讗转诐 诪讗专抓 诪爪专讬诐 讛住转讬专 讜讻住讛 讗讜转谉 讻讗讬诇讜 讗讬谞讜 专讜讗讛 讗讜转谉 砖诇讜诇讗 讻讱 诇讗 讛讬讛 讗讜诪专 诇讗 谞讜讻诇 诇注诇讜转 讜诪讬讻讗诇 砖注砖讛 注爪诪讜 诪讱 砖讗讬谉 讞"讜 讘讬讚讜 讬转' 讘"讛 诇讬转谉 诇讛诐 诪讝讜谞讜转 讻诪讜 砖谞驻专砖 诇拽诪谉 砖讛讜爪讬讗 讚讘转 讛讗专抓 砖讞住专 讘讛 注讬拽专 讛诪讝讜谞讜转 砖讛诐 注讬拽专 讞讬讬 谞驻砖 砖讛诐 讞讟讛 讜砖注讜专讛 讜砖诪谉 讜谞讞讘讬 砖讛讞讘讬讗 讚讘专讬讜 砖诇 讛拽讘"讛 讜诇讗 讛讗诪讬谉 讘诪讛 砖讛注讬讚 注诇 讛讗专抓 砖讛讬讗 讟讜讘讛 讜驻住注 注诇 诪讚讜转讬讜 砖诇 讛拽讘"讛 砖谞讜转谉 砖讻专 讟讜讘 诇诪讗诪讬谞讬诐 讘讜 讻诪"砖 讘讛讘讟讞转 讗"讬 讗谞讬 讛' 讙讜' 讜讛讛讬驻讱 诇讬转谉 注讜谞砖 诇讻讜驻专讬诐 砖诇讗 讛讗诪讬谞讜 诇讚讘专讬讜 讜讛讜讗 讛注谞讬谉 诇驻讬 讚注转 讛砖"讬 诇讗 讛讬讜 专讗讜讬诐 诇讛讬讜转 砖诇讜讞讬诐 专拽 砖谞讬 讗谞砖讬诐 讜讛诐 讻诇讘 讜驻谞讞住 讻诪讜 砖注砖讜 讘讬诪讬 讬讛讜砖注 砖讛讜砖诇讞讜 诪驻讬 讛砖"讬 讜诇讗 诪驻讬 谞砖讬讗 讻诪"砖 讻讗谉 讻诇 谞砖讬讗 讘讛诐 讻讬 讻诇讘 讛讬讛 诪砖讘讟 讬讛讜讚讛 讚诇讗 讻转讬讘 讘谞讞砖讜谉 谞砖讬讗 讜讻谉 驻谞讞住 砖诇讗 讛讬讛 谞诪谞讛 诪讻诇诇 讛谞砖讬讗讬诐 讗讘诇 讛诐 讻讜讜谞讜 诇专注讛 诇诪谞讜转 诇讛诐 诪讻诇 砖讘讟 讜砖讘讟 砖讬讛讬讛 诇讜 谞讞诇讛 讘讗"讬 讜诇讻讱 诇讗 专爪讜 讘驻谞讞住 讜诇讝讛 讻砖谞转讘专专 诇讛诐 讬讛讜砖注 诪砖讘讟 讗驻专讬诐 讛讬讛 讞讜砖砖 诪砖讛 讻讬讜谉 砖讛讜讗 讙"讻 谞转诪谞讛 注"驻 谞砖讬讗 砖讘讟 讗驻专讬诐 讜诇讗 诪驻讬 讛拽讘"讛 砖诪讗 讞"讜 讬拽诇拽诇 注诪讛诐 注"讻 讛讜住讬祝 诇讜 讬讜"讚 诪砖诪讜 砖诇 讛拽讘"讛 讻诪"砖 讜讬拽专讗 诪砖讛 诇讛讜砖注 讘谉 谞讜谉 讬讛讜砖注 砖讘讗 诪砖讘讟 讬讜住祝 砖讙诐 诇讜 谞讬转讜住祝 讗讜转 讗' 诪砖诪讜 砖诇 讛拽讘"讛 讚讛砖转讗 讬讛讬讛 诇讬讛讜砖注 讗讜转讬讜转 讘转讞诇转 砖诪讜 诪讗讜转讬讜转 砖诐 讛砖"讬 讜讻诪"砖 讘讬讛讜讚讛 砖讘讗 诪诪谞讜 讻诇讘 砖讬讛讬讛 讙"讻 讘专爪讜谉 讛砖"讬 讜讬讛讬讜 讘讛诐 砖谞讬 砖诇讜讞讬诐 砖爪讜讛 讛砖"讬 讜讗祝 讗诐 讬转拽诇拽诇讜 讻诇 讛砖讗专 诇讛讜爪讬讗 讚讘讛 讬讛讬讜 讗诇讜 砖谞讬诐 诪驻讬 讛砖"讬 诪讻讞讬砖讜转 讗讜转谉 讜转专讬 讻诪讗讛 讜讚讜"拽:


讬讛 讬讜砖讬注讱 诪注爪转 诪专讙诇讬诐 讻讜'. 讜诪讛 砖谞讗诪专 讻讘专 讘诪诇讞诪转 注诪诇拽 讜讬讗诪专 诪砖讛 讗诇 讬讛讜砖注 讙讜' 谞拽专讗 讻谉 注"砖 讛注转讬讚 讻诪"砖 讛讛讜诇讱 拽讚诪转 讗砖讜专 讙讜' 讜注讚讬讬谉 讗砖讜专 诇讗 讛讬讛 讻讚讗诪专讬谞谉 驻"拽 讚讻转讜讘讜转 注"砖:


讜讛讬讬谞讜 讚讻转讬讘 注拽讘 讛讬转讛 专讜讞 讗讞专转 注诪讜 讙讜'. 讻驻专砖"讬 诪讚诪住讬讬诐 讘讬讛 讜讛讘讬讗讜转讬讜 讗诇 讛讗专抓 讗砖专 讘讗 砖诪讛 讚诪砖诪注 注诇 诪拽讜诐 诪讬讜讞讚 诪谉 讗"讬 讚讗诇"讻 诇诪讛 诇讗 谞讗诪专 讻谉 讙诐 讘讬讛讜砖注 砖讝讻讛 讙"讻 诇讘讗 讗诇 讛讗专抓 讜注谞讬谉 专讜讞 讗讞专转 诇驻讬 砖讬砖 讘讗讚诐 讘' 专讜讞讜转 讻诪"砖 诪讬 讬讜讚注 专讜讞 讛讘讛诪讛 讛讬讜专讚转 诇诪讟讛 讜专讜讞 讛讗讚诐 讛注讜诇讛 诇诪注诇讛 讚讻讜诇讛 讘讗讚诐 讗讬讬专讬 讻讚讘专讬 讛诪驻专砖讬诐 专讜讞 讛讞讬讜谞讬 砖讘讗讚诐 砖讛讜讗 诪砖转讜讜讛 讘讜 诇讘讛诪讛 讜专讜讞 讛讗讞专转 砖讛讗讚诐 诪讜讘讚诇 讘讜 诪谉 讛讘讛诪讛 讚讛讬讬谞讜 讛谞砖诪讛 讜讗诪专 砖诇讗 讛诇讱 讗讞专 专讜讞 讛讘讛诪讬 砖讛诇讻讜 讘讜 讞讘讬专讬讜 讗讘诇 讛诇讱 讗讞专讬 专讜讞 讗讞专转 砖讛讬讗 讛谞砖诪讛 讜诪讬诇讗 讗讞专讬 讛' 讙讜' 讜注"讻 讝讻讛 诇讘' 注讜诇诪讜转 诪砖讗"讻 讞讘讬专讬讜 砖诇讗 讝讻讜 诇讗"讬 讘注讜讛"讝 讜诇讗 诇注讜讛"讘 讻讚讗诪专讬谞谉 讘诪住' 讘"讘 讜拽"诇:


讜砖诐 讗讞讬诪谉 砖砖讬 讙讜' 讗讞讬诪谉 诪讬讜诪谉 讙讜'. 诪砖讜诐 讚讻讘专 谞讝讻专 诪拽讜诐 讞讘专讜谉 讘讻诪讛 诪拽讜诪讜转 讘转讜专讛 讜诇讗 谞讝讻专 砖诪讜转 讗诇讜 讬诇讬讚讬 讛注谞拽 砖诐 讗讘诇 讝讻专 讗讜转谉 讻讗谉 诇驻讬 砖砖诪讜转谉 讗诇讜 注"砖 讙讘讜专转谉 讜诪驻讞讚谉 注拽诪讜 讛诪专讙诇讬诐 讛讚专讱 讜砖讗诪专讜 讜讙诐 讬诇讬讚讬 讛注谞拽 专讗讬谞讜 砖诐 砖拽专 讜讚讬讘讛 讛讬讛 讜诇讗 讗诪专讜 讻谉 专拽 诇讛驻讞讬讚 讬砖专讗诇 讻诪讜 砖谞驻专砖 诇拽诪谉 讗讘诇 讻诇讘 讛讬讛 诇讜 专讜讞 讗讞专转 讜诇讘讜 讘讟讜讞 讘讛' 砖诇讗 讬讘讗 诇讜 砖诐 转拽诇讛 讜讛诇讱 [砖诐] 诇讛转驻诇诇 讜拽"诇:


砖讛讬转讛 诪讘讜谞讛 注诇 讗' 诪讝' 讘爪讜注谉 讻讜' 诪驻讜专砖 住驻"讘 讚讻转讜讘讜转 注"砖:


讜讗讬谉 诇讱 诪注讜诇讛 讘讻诇 讗专抓 诪爪专讬诐 讻讜' 讚讻转讬讘 讻讬 讛讬讜 讘爪讜注谉 砖专讬讜. 驻讬' 砖砖诐 讛讬讛 诪讜砖讘 讛诪诇讻讬诐 讜砖专讬诐 讜讗讬讻讗 诇讗拽砖讜讬讬 讚讛讗 讚讜讚 诪诇讱 讘讞讘专讜谉 砖讘注 砖谞讬诐 讜讞讘专讜谉 讛讬讛 讛讟专砖讬诐 砖讘讗"讬 讻讚诪住讬拽 讛讻讗 讜讬"诇 砖讗讜转谉 讝' 砖谞讬诐 诇讗 诪诇讱 注讚讬讬谉 注诇 讻诇 讬砖专讗诇 诇讗 谞转谞讜 诇讜 诇讬砖讘 讘诪拽讜诪讜转 讛诪注讜诇讛 诪讞讘专讜谉 讜讚讜"拽:


讜讬讛讬 诪拽抓 讗专讘注讬诐 砖谞讛 讻讜' 砖讛诇讱 诇讛讘讬讗 讻讘砖讬诐 讻讜'. 诪驻讜专砖 讘诪住' 谞讝讬专 注"砖:





讞讻诪转 砖诇诪讛

专砖"讬 讘讚"讛 住转讜专 讻讜' 讘讚讗讬 讛住"讚:


讘讚"讛 讬讛讜砖注 讻讜' 讻诇讘 讜讙讜' 讛住"讚:


讘讚"讛 砖注讜砖讛 讻讜' 诇讗 驻讜专砖 诇谉 诪讗讬 讻讜' 讻爪"诇. 讘讚"讛 诪讬谞讛 讻诇讜诪专 讻讜' 讘讙专讜谞讚讬 讛讬讗 砖谞讬讛诐 诪砖诇诪讬谉 讻讬 注驻专 砖诇 讻讜' 讻爪"诇:


转讜住' 讘讚"讛 讻讞谞讬讬转谉 讻讜' 诇诪讟讛 讘讬专讚谉 讜注讜砖讬谉 诪拽讜诐 讻讜' 讜注讜讚 讬"诇 讻讜' 拽专讜讘 诇讗诇祝 讜转' 驻专住讗讜转 讘讗讜专讱 讛讬专讚谉 讻爪"诇. 讜谞"讘 讜谞"诇 讗诇祝 讜讗专讘注 诪讗讜转 讜讗专讘注讬诐 驻专住讗讜转 诪讻讜讜谞讜转 诇讞砖讘讜谉 讻诇 讗专讘注 诪讬诇 驻专住讛 讜讚讜"拽:


讚讬讘讜专 讞讚砖 爪"诇 讘讝讛 讗讞专 讝讛 讻讜' 讜谞"讘 谞"诇. 讜讬"诇 讚讘转专转讬 驻诇讬讙 讻讜' 诇拽诇讜转 讛诪讬诐 讗诪专 讝讛 讗讬谞讜 讻讜' 谞讙讚砖讬谉 讬讜转专 诪砖谞讬诐 注砖专 诪讬诇 讻讜' 砖讛讜讗 讗讜专讱 砖诇砖 诪讗讜转 讞住专 讬"讘 讻讜' 讻爪"诇. 讜谞"讘 驻讬' 讜讗讜转谉 讬"讘 讛谞讜转专讬诐 讬讛讬 诇拽诇讜转 讛诪讬诐 讜讚讜"拽:


讘讗"讚 讜谞专讗讛 讚诇专讘讬 讗诇注讝专 讻讜' 讻爪"诇:


讘讚"讛 讗讘讜转讬 讻讜' 讜讬"诇 讚注"讬 转驻诇讛 讻讜' 讻爪"诇:





专砖"砖

讙诪专讗 诪"住 讗讚诐 拽诇. 注讬讬谉 驻专砖"讬 讜转讜住'. 讜讻讛"讙 注讬' 讘专讻讜转 (专"讚 谞) 讘转讜住':



砖诐 讜讻讬 讗讚诐 讝讛 讘讜专专 讻讜'. 诪诇转 讝讛 诇讬转讗 讘注"讬:



砖诐 讚"讗 讗讞讬诪谉 讘谞讛 讻讜'. 专砖"讬 讘讬讜诪讗 诪讞拽 讚"讗:



专砖"讬 讚"讛 诇讘讜砖转讛. 讗讜转讛 砖讗讬诇讛 讻讜. 讻爪"诇 讗讜 诇诪讞讜拽 转讬讘转 砖讗讬诇讛 讚讻谉 诇讬转讗 讘注"讬:



转讚"讛 讻讞谞讬讬转谉. 讜专讜讞讘 讛讬专讚谉 诇讗 讛讬讛 讻"讗 讞诪砖讬诐 讗诪讛. 讛诪爪讬讬谞讬诐 诇讗 讛专讗讜 诪拽讜专讜. 讜讘谞讬 讛专讘 讻讜' 诪讜讛' 诪转转讬' 砖讬' 讛专讗谞讬 砖讻"讛 讘住驻专讬 讜讗转讞谞谉 (驻讬住' 讻讟) 讜讘诪讚专砖 拽讛诇转 讘驻住讜拽 讻讬 诇讗 诇拽诇讬诐 讛诪专讜抓:



讘讗"讚 讛讬讛 讗讜专讻讜 拽专讜讘 诇讗诇祝 讜转"诪 驻专住讗讜转 讘讗讜专讱 (讻爪"诇 讘讘讬"转) 讛讬专讚谉. 注讬' 讛讙讛转 专砖"诇 讜专砖"讗. 讜讛讜讗 诪砖讜诐 讚拽"诇 讚讛专讬 讛讞砖讘讜谉 诪爪讜诪爪诐. 讜诇"谞 诇讬讬砖讘 讛讙讬' 砖诇驻谞讬谞讜. 讚讛谞讛 谞谞讬讞 诇诪砖诇 讚注砖专讬诐 砖讜专讜转 讗谞砖讬诐 讛讻讬诇讜 诪讗讛 讗诪讛 讜讙诐 讘讻讚讬 讗讜讬专 讗讞讚 砖讘讬谉 讛砖讜专讜转. 讜讘讻' 砖讜专讜转 讛诇讗 谞诪爪讗 讬"讟 讗讜讬专讬诐. 讜讗诐 转讞诇拽诐 诇砖谞讬诐 讘讻讚讬 砖讬注诪讚讜 讗诇讜 讗爪诇 讗诇讜 讘诪诇讗 专讜讞讘 讛讬专讚谉 诇讗 讬讛讬讛 讗诇讗 讬"讞 讗讜讬专讬诐 讜讛讬讬谞讜 诪讗讛 讗诪讛 诪讻讜讜谞讜转 讜讘讻' 砖讜专讜转 讚诇讗讞专讬讛诐 讗诐 转讞诇拽诐 讻诪讜 讻谉 讬驻讞转讜 砖谞讬 讗讜讬专讬诐 讜讻谉 讘讻讜诇谉. 讜讗祝 砖谞讙讚 讝讛 讬爪讟专讻讜 诇讛专讞讬拽 讗"注 讘讗讜专讱 讛讬专讚谉 讝讛 诪讝讛. 讗讜诇诐 讚注转 诇谞讘讜谉 谞拽诇 砖讗讬谞讜 讚讜诪讛 讛讞诇诇 砖讘讬谉 驻谞讬讜 砖诇 讝讛 诇讗讞讜专讬讜 砖诇 讝讛 讻砖诪讛诇讻讬诐. 诇讛讞诇诇 砖讘讬谉 爪讚讚讬讛诐. 讜谞讻讜谉 讘住"讚:



转讚"讛 讘讝讛 (讘住讜驻讜). 讬讻讜诇 诇讛讬讜转 讘砖讬注讜专 住' 专讘讜讗 讻讜'. 讻爪"诇:





讘谉 讬讛讜讬讚注

"砖讈职诇址讞 诇职讱指", 诇职讚址注职转旨职讱指, 讜职讻执讬 讗指讚指诐 讘旨讜止专值专 讞值诇侄拽 专址注 诇职注址爪职诪讜止? (讘诪讚讘专 讬讙, 讘). 驻讬专讜砖 讗谞讬 讬讜讚注 讻讬 诇讘诐 讞讜砖讘 讗专抓 讻谞注谉 住讻谞讛 诇讛诐 讜讗诐 讻谉 讜讚讗讬 诇讗 讬讘专专讜 讗谞砖讬诐 讞讻诪讬诐 讜爪讚讬拽讬诐 讚爪讚讬拽讬诐 谞讞砖讘讬诐 讻讙讜驻谉 讜讗讬讱 讬谞讬讞讜诐 讘住讻谞讛! 讜职讻执讬 讗指讚指诐 讘旨讜止专值专 讞值诇侄拽 专址注 诇职注址爪职诪讜止? 讗诇讗 讜讚讗讬 讛诐 讻讜谞转诐 讜讗诪讜谞转诐 讘诇讘讘诐 讛讬讗 砖诇讗 讬爪诇讬讞讜 讜诇讻讱 诇讗 讬砖诇讞讜 讗谞砖讬诐 讻砖专讬诐.



'住职转讜旨专', 砖讈侄住旨指转址专 诪址注植砖讉指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 (讘诪讚讘专 讬讙, 讬讙). 爪专讬讱 诇讛讘讬谉 讗讬讝讛 诪注砖讬诐 住转专? 讜谞专讗讛 讚讗诐 诇讗 讛讬讛 讞讟讗 讛诪专讙诇讬诐 讛讬讜 诇讜拽讞讬谉 讻诇 诇"讗 诪诇讻讬诐 讘诪注砖讛 砖诪讬诐 讻诪讜 砖注砖讛 讘讬诪讬 讞讝拽讬讛讜 讛诪诇讱 注"讛 讘诪讞谞讛 讗砖讜专 讜讝讛讜 '住旨指转址专 诪址注植砖讉指讬讜' 砖注转讛 讛讜爪专讻讜 诇讛诇讞诐 讛诐 讘注爪诪谉. 讜诪讛 砖讗诪专 砖讈侄注指砖讉指讛 砖讉讜止谞职讗讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 诪指讱职 谞专讗讛 诇讬 讘住"讚 砖讛讬讛 专讗讜讬 砖转谞转谉 诇讛诐 讛讗专抓 讘讚专讱 谞住.
讜诪讛 砖讗诪专 砖讈侄讛侄讞职讘旨执讬讗 讚旨职讘指专指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 砖讛讞讘讬讗 拽爪转 诪讚讘专讬讜 砖讗诪专 讗植砖侄讈专 讗植谞执讬 谞止转值谉 诇执讘职谞值讬 讬执砖职讉专指讗值诇 (讘诪讚讘专 讬讙, 讘) 讜讻讬讜谉 讚讗诪专 讗砖专 讗谞讬 '谞讜转谉' 诪砖诪注 讘讚专讱 谞住 讜诇讗 讬注砖讜 诪诇讞诪讛 讻讚讬 砖讬讛讬讛 诇讛诐 驻讞讚 诪驻诇讛 讜讛讜讗 诇驻讬 讚讘专讬 砖讗讜诪专 砖讬驻诇讜 讬砖专讗诇 讘诪诇讞诪转讛, 谞诪爪讗 讘讝讛 讛讞讘讬讗 讚讘专讬讜 砖讗诪专 讗植砖侄讈专 讗植谞执讬 谞止转值谉 讻讗诇讜 诇讗 讗诪专 讻谉.
讜诪讛 砖讗诪专 砖讈侄驻旨执住旨址注 注址诇 诪执讚旨讜止转指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 谞专讗讛 诇讬 讘住"讚 讚讬讚讜注 讬"讙 诪讚讜转 砖讛转讜专讛 谞讚专砖转 讘讛诐 讛谞讝讻专讬诐 讘讘专讬讬转讗 讚专讘讬 讬砖诪注讗诇 讛诐 讻谞讙讚 讬"讙 诪讚讜转 讚'讗值志诇 专址讞讜旨诐 讜职讞址谞旨讜旨谉' (砖诪讜转 诇讚, 讜) 讚讛讬讬谞讜 拽诇 讜讞讜诪专 讻谞讙讚 诪讚转 讗值志诇 讜讙讝专讛 砖讜讜讛 讻谞讙讚 专址讞讜旨诐. 讜讛谞讛 讬砖 诇讚专讜砖 诪拽诇 讜讞讜诪专 砖讗讬谉 驻讞讚 诇讬砖专讗诇 诪讙讘讜专讬 讻谞注谉 讜诇讗 诪讘谞讬 注谞拽讬诐 讚讛讗 讛诪讛 专讗讜 谞住讬诐 谞驻诇讗讬诐 讘讬爪讬讗转 诪爪专讬诐 砖讗驻讬诇讜 讛砖专 砖诇 诪爪专讬诐 砖讛讜讗 诪诇讗讱 讛诪讬转讜 讛砖诐 讬转讘专讱 诇谞讙讚诐 讚讻转讜讘 (砖诪讜转 讬讚, 诇) 讜址讬址旨专职讗 讬执砖职讉专指讗值诇 讗侄转 诪执爪职专址讬执诐 讛讜讗 讛砖专 砖砖诪讜 诪爪专讬诐 诪值转 注址诇 砖职讉驻址转 讛址讬指旨诐 讛注诇讬讜谉 讜讻诇 砖讻谉 讜讻诇 砖讻谉 讙讘讜专讬 讻谞注谉 讜讙诐 讘谞讬 注谞拽讬诐 砖讛诐 讘谞讬 讗讚诐 砖讬诪讜转讜 诇谞讙讚诐 讜讛讬讜 讻讗讬谉! 讜讻谉 讗诐 讝讻讜 诇注谞谉 讛' 砖讬诇讱 诇驻谞讬讛诐 诇注拽讜专 讛专讬诐 诇谞讙讚诐 讻诇 砖讻谉 砖讬注拽讜专 注专讬诐 讙讚讜诇讜转 讜谞爪讜专讜转 讜转讜砖讘讬讛谉 讜谞诪爪讗 砖讚讘专 讚讘专讬诐 诇讛驻讞讬讚 讗转 讬砖专讗诇 讚讬诇讙 诪讬讚转 拽诇 讜讞讜诪专 砖讛讬讗 讻谞讙讚 诪讬讚转 讗值志诇 砖讛讬讗 诪讚讛 专讗砖谞讛 讜讻讗诇讜 讗讬谉 砖诐 诪讚讛 讝讜.
讜诪讛 砖讗诪专 砖讈侄注指砖讉指讛 砖讉讜止谞职讗讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 诪指讱职 谞专讗讛 诇讬 讘住"讚 砖讘讗诪转 讛拽讚讜砖 讘专讜讱 讛讜讗 谞讜转谉 诇讛诐 讛讗专抓 讘讚专讱 谞住 砖讗讜转 住诪讱 讬转讞讘专 注诐 讗讜转 谞讜"谉 讜讬讛讬讛 爪讬专讜祝 谞住 讜注转讛 注诇 讬讚讬 讞讟讗 砖讞讟讗讜 讛诪专讙诇讬诐 讘讚讬讘讛 专注讛 砖谞住转诇拽 讗讜转 讛驻砖讜讟 砖诇 住诪讱 讜诇讗 谞转讞讘专 注诐 谞讜谉 讜谞砖讗专 专拽 讗讜转 讛诪诇讜讬 砖诇 住诪讱 砖讛讜讗 讗讜转讬讜转 诪讱 讜讗诇讜 谞转讞讘专讜 注诐 谞讜谉 爪讬专讜祝 谞诪讱.



诪职诇址诪旨值讚 砖讈侄驻旨指专址砖讈 讻旨指诇值讘 诪值注植爪址转 诪职专址讙旨职诇执讬诐 讜职讛指诇址讱职 讜职谞执砖讈职转旨址讟旨址讞 注址诇 拽执讘职专值讬 讗指讘讜止转 (讘诪讚讘专 讬讙, 讻讘). (1) 拽砖讗 诪诇砖讜谉 讝讛 诪砖诪注 砖讛诪专讙诇讬诐 讙讬诇讜 讚注转诐 诇讛讜爪讬讗 讚讘讛 专注讛 诪注转 讛讬讜转诐 讛讜诇讻讬诐 讘转讜讱 讗专抓 讻谞注谉 诇专讙诇 讛讗专抓 讜诪谉 讛讻转讜讘讬诐 诪讜讻讞 讚诇讗 驻讬专砖讜 讛讚讬讘讛 讗诇讗 注讚 讗讞专 砖讞讝专讜 讗诇 诪砖讛 专讘讬谞讜 注"讛 讜讬砖专讗诇, 讜讗诐 讻谉 拽讜讚诐 讘讜讗讜 诇讞讘专讜谉 诪讛讬讻谉 讬讚注 讚注转诐 讻讚讬 砖讛诇讱 诇讛转驻诇诇 注诇 注爪诪讜 讘讞讘专讜谉? (2) 讜注讜讚 讛讜讛 诇讬讛 诇诪讬诪专 砖驻讬专砖 诪值讞值讟职讗 讛址诪旨职专址讙旨职诇执讬诐 讜诇诪讛 讗诪专 诪值注植爪址转 诪职专址讙旨职诇执讬诐, 诪讛 讛讬讗 讛注爪讛 砖讛讬讛 诇讛诐 讘讝讛? (3) 讜注讜讚 讬砖 诇讛拽砖讜转 诪讛 转讜注讬诇 转驻诇讛 诇讗讚诐 诇讛谞爪诇 诪谉 讛讞讟讗 讜讛诇讗 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐? (4) 讜讻谉 讬砖 诇讛拽砖讜转 拽讜砖讬讗 讝讜 注诇 诪讛 砖讗诪专 诪砖讛 专讘讬谞讜 注"讛 注诇 讬讛讜砖注 讬指志讛旨 讬讜止砖讈执讬注植讱指 诪值注植爪址转 诪职专址讙旨职诇执讬诐!
(3) 讜谞专讗讛 诇讬 讘住"讚 讚讛讗 讚讗诪专讜 专讘讜转讬谞讜 讝讻专讜谞诐 诇讘专讻讛 (讘专讻讜转 诇讙:) 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐, 讚诪砖诪注 讗讬谉 讛拽讚讜砖 讘专讜讱 讛讜讗 诪爪讬诇 诇讗讚诐 诪谉 讬爪专 讛专注 讛讬讬谞讜 诪讬爪专 讛诪讚讘专 注诐 讛讗讚诐 诇讛讞讟讬讗讜 讞讟讗 诪驻讜专住诐 讜讙诪讜专 砖讛讗讚诐 讬讜讚注 砖讝讜 讛讜讗 注讘讬专讛 讙诪讜专讛 讜注诇 讝讛 诇讗 讬爪讬诇讜 讛砖诐 讬转讘专讱 讻讚讬 砖讬讛讬讛 诇讗讚诐 砖讻专 讜注讜谞砖. 讗讘诇 诪讬爪专 讛专注 砖讛讜讗 诪讬注抓 诇讗讚诐 诇讞讟讜讗 砖诪讟注讛讜 讜诪专讗讛 诇讜 砖讗讬谉 讝讛 讞讟讗 讗诇讗 讗讚专讘讛 讛讜讗 诪爪讜讛! 讛谞讛 诪谉 讬爪专 讛专注 讝讛 讬爪讬诇讛讜 讛' 讜讘讻讛讗讬 讙讜谞讗 诇讗 讗诪专讜 '讞讜抓 诪讬专讗转 砖诪讬诐'.
讜注诇 讝讛 讛转驻诇诇 讚讜讚 讛诪诇讱 注"讛 (转讛诇讬诐 讬讟, 讬讙) 砖职讈讙执讬讗讜止转 诪执讬 讬指讘执讬谉 讜诇讻谉 诪执谞执旨住职转指旨专讜止转 砖讗讬谉 讛讞讟讗 讘专讜专 讗爪诇讬 砖讛讬爪专 讛专注 诪讟注讛 讗讜转讬 讘讜 谞址拽值旨谞执讬 讜讻讬讜谉 砖转谞拽谞讬 诪讝讛 讛诪讻砖讜诇 讗讝 讘讟讜讞 讗谞讬 讙址旨诐 诪执讝值旨讚执讬诐 砖讛诐 注讜谞讜转 讘专讜专讬诐 讞植砖止讉讱职 注址讘职讚侄旨讱指 拽专讬 讘讛 讞植砖讉讜旨讱职 讘砖讜专"拽 讜诇讗 讘讞讜诇诐 讻诇讜诪专 讞砖讜讱 讜谞诪谞注 诪注爪诪讬 讻讬 讗讜讻诇 诇讛诇讞诐 注诐 讛讬爪专 讛专注 讘讝讛 讜专拽 讗谞讬 诪讘拽砖 诪诪讱 砖转注讝专谞讬 讻谞讙讚讜 讘讚讘专讬诐 讛谞住转专讬诐 砖讗讬谉 讛讞讟讗 讘专讜专 讘讛诐.
(1) 讜讛谞讛 讬讚讜注 砖讛诪专讙诇讬诐 讘转讞讬诇转诐 讛讬讜 爪讚讬拽讬诐 讻诪讜 砖讗诪专讜 专讘讜转谞讜 讝"诇 注诇 驻住讜拽 讻只旨诇指旨诐 讗植谞指砖执讈讬诐 (讘诪讚讘专 讬讙, 讙) 专讜爪讛 诇讜诪专 爪讚讬拽讬诐, 讜讛讚讘专 讬驻诇讗! 讗讬讱 讛专砖讬注讜 讻诇 讻讱 讜谞讛驻讻讜 诇讗讬讚讱 讙讬住讗? 讗讱 讘转讞诇讛 讛讟注讛 讗讜转诐 讛讬爪专 讛专注 砖讬注抓 讗讜转诐 诇讛讜爪讬讗 讚讘讛 专注讛 注诇 讛讗专抓 讜讛专讗讛 诇讛诐 砖讛诐 注讜砖讬诐 诪爪讜讛 讘讚讘讛 专注讛 讝讜 讻讚讬 诇讝讻讜转 讗转 讬砖专讗诇 讜诇转转 诇讛诐 砖讻专 注诇 讘讬讗转诐 诇讗专抓 讻讬 讘诇讬 讛讚讘讛 讗诐 讬讘讜讗讜 诇讗专抓 讗讬谉 诇讛诐 砖讻专 注诇 讘讬讗转诐 讚讛讬转讻谉 讬讗讻讬诇讜 诇讗讚诐 转专谞讙讜诇转 驻讟讜诪讛 讜讬转谞讜 诇讜 砖讻专 注诇 讗讻讬诇转讜? 讗讱 讗讞专 砖讬砖诪注讜 讛讚讘讛 讛专注讛 讛讝讗转 讜注诐 讻诇 讝讛 讛诐 讬讛讬讜 讘讜讟讞讬诐 讘讛砖诐 讬转讘专讱 讜讬讘讜讗讜 诇讗专抓 讜诇讗 讬讞讜砖讜 砖诇讗 讬驻讞讚讜 诪谉 讬讜砖讘讬讛, 讜讚讗讬 讛诐 专讗讜讬讬诐 诇拽讘诇转 砖讻专! 讛谞讛 讝讗转 讛讬讗 讛注爪讛 砖谞转讬讬注爪讜 讛诪专讙诇讬诐 讘转讞讬诇讛 诇讛讜爪讬讗 讚讘讛 专注讛 讜讝讗转 讛注爪讛 讛讬转讛 诪爪讚 讛讬爪专 讛专注 砖讛讟注讛 讗讜转诐 讘讝讛.
讜讻诇讘 砖诪注 讝讗转 讛注爪讛 讘注讜讚诐 讛讜诇讻讬诐 诇专讙诇 讜讛讘讬谉 砖讝讗转 讛注爪讛 讛讬讗 诪讬爪专 讛专注 讜转讞转讬讛 转注诪讜讚 讛讘讛专转 讜讛讙诐 讚讛住讻讬诐 讘讚注转讜 砖诇讗 讬住讻讬诐 注诪讛诐 讘注爪讛 讝讜 注诐 讻诇 讝讛 讞砖 驻谉 讗讞专 讻讱 讬讟注讛讜 讛讬爪专 讛专注 讜讬专讗讛 诇讜 砖讝讗转 讛注爪讛 讛讬讗 谞讻讜谞讛 讜讗诪讬转讬转 讜讗讬谞讛 注爪转 讛讬爪专 讛专注 讜诇讗 讬爪讗 诪诪谞讛 诪讻砖讜诇 砖讬砖专讗诇 讙诐 讘砖讜诪注诐 讚讬讘讛 专注讛 讝讜 讛诐 讬讛讬讜 讘讟讜讞讬诐 讘讛砖诐 讬转讘专讱 讜讬讘讜讗讜 诇讗专抓 讻谞注谉, 注诇 讻谉 讘讗 诇讞讘专讜谉 诇讛转驻诇诇 注诇 拽讘专讬 讗讘讜转 砖讬注讝专讛讜 讛砖诐 讬转讘专讱 砖诇讗 讬讻砖诇 讘注爪讛 讝讜 讗诇讗 讬驻专讚 诪讛诐 讘讚讘专 讝讛 讻讬 注诇 讛爪诇讛 诪谉 讬爪专 讛专注 讻讝讛 讬砖 讟注诐 诇讛转驻诇诇 讜讻讗诪讜专 诇注讬诇!
(4) 讜诇讻谉 讙诐 诪砖讛 专讘讬谞讜 注"讛 讛转驻诇诇 注诇 讬讛讜砖注 砖讬爪讬诇讛讜 讛砖诐 讬转讘专讱 诪注爪讛 砖诇 讟注讜转 砖讛讬爪专 讛专注 诪讟注讛讜 诇讞砖讜讘 砖讚讬讘讛 讝讜 讛讬讗 诪爪讜讛 讻讚讬 诇讝讻讜转 讗转 讬砖专讗诇 讜讻讗诪讜专.
(2) 讜诇讝讛 讗诪专 注诇 讻诇讘 砖驻讬专砖 诪值注植爪址转 讛址诪旨职专址讙旨职诇执讬诐 讛诪讙诇讬诐 讜诇讗 讗诪专 诪值讞值讟职讗 讛址诪旨职专址讙旨职诇执讬诐 讜讛讬讬谞讜 砖驻讬专砖 诪谉 注爪讛 讝讜 砖讬注爪讜 诇讛讜爪讬讗 讚讘讛 专注讛 讜注讜砖讬诐 讘讝讛 诪爪讜讛 诇讝讻讜转 讗转 讬砖专讗诇.
讜诇讝讛 讗诪专 讜职注址讘职讚执旨讬 讻指诇值讘 注值拽侄讘 讛指讬职转指讛 专讜旨讞址 讗址讞侄专侄转 注执诪旨讜止 (讘诪讚讘专 讬讚, 讻讚) 讜讛讬讬谞讜 砖诇讗 讟注讛 讘注爪讛 讝讜 砖讛讬转讛 诇讜 专讜讞 讗讞专转 诇讛讘讬谉 讗诐 讬讜爪讬讗讜 讛讚讘讛 讬砖专讗诇 谞诪砖讻讬诐 讗讞专讬讛 讜讬诪讗谞讜 诇讘诇转讬 讘讗 讗诇 讛讗专抓 讜诇讗 讬讛讬讜 讘讜讟讞讬诐 讘讛砖诐 讬转讘专讱 讜讬讘讜讗讜 讻讗砖专 讛讬讜 讗讜诪专讬诐 讛诪专讙诇讬诐 讘注爪讛 讛讛讬讗.



讗指诪址专 诇讜止: "讬指志讛旨 讬讜止砖讈执讬注植讱指 诪值注植爪址转 诪职专址讙旨职诇执讬诐" (讘诪讚讘专 讬讙, 讟讝). 讛讗 讚讛转驻诇诇 注诇讬讜 讘砖诐 讬指志讛旨 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚诪砖讛 专讘讬谞讜 注"讛 讛诪砖讬讱 诇讬讛讜砖注 专讜讞讜 砖诇 诇讜讬 讬注谉 讻讬 讬讜住祝 谞注砖讛 讗爪诇 砖讘讟 诪谞砖讛. 讙诐 讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 讘砖讜专砖 讛砖讘讟讬诐 讻讬 诇讜讬 讛讜讗 讘讚注转 讛诪讻专讬注 讜讛诪转诇讜讛 讘讬谉 讞讻诪讛 讜讘讬谞讛 讘讘讞讬谞转 讛讞住讚讬诐 讜讘讘讞讬谞转 讛讙讘讜专讜转 讗砖专 讘讜 注讬讬谉 砖诐. 讜讬讚讜注 讞讜"讘 [讞讻诪讛 讜讘讬谞讛] 讛诐 住讜讚 讬志讛 讜诇讻谉 讗诪专 诇讜 讬讛 讬讜砖注讱 砖讘讝讛 讛诪砖讬讱 诇讜 专讜讞讜 砖诇 诇讜讬 砖讛讜讗 讛诪转诇讜讛 讘讬谉 讞讜"讘 砖讛诐 讬志讛.



讗侄诇旨指讗 砖讈侄讛指讬职转指讛 诪职讘讜旨谞旨指讛 注址诇 讗侄讞指讚 诪执砖旨讈执讘职注指讛 讘旨职爪讜止注址谉 (讘诪讚讘专 讬讙, 讻讘). 爪专讬讱 诇讛讘讬谉 讛讟注诐 砖讛讬转讛 砖讘注 驻注诪讬诐 注诇 讛注讚讬转 砖诇 讞讜抓 诇讗专抓! 讜谞专讗讛 诇讬 讘住"讚 诪驻谞讬 砖讛讬讗 讘转 砖讘注 住驻讬专讜转 讻讬 讛讬讗 住讜讚 讛诪诇讻讜转 讛谞拽专讗转 讘转 砖讘注 讜讛讬讗 住讜讚 专讞诇 砖诪诇讱 讘注讘讜专讛 讚讜讚 讛诪诇讱 注"讛 讘讞讘专讜谉 砖讘注 砖谞讬诐 诇转拽谞讛. 讜注讜讚 谞专讗讛 诇讬 砖讛讬讛 诇讛 讻谉 讘讝讻讜转 讗讚诐 讛专讗砖讜谉 讜讗讘讜转 讜讗诪讛讜转 砖讛诐 砖讘注讛 爪讚讬拽讬诐 讻讬 讗讚诐 讜讞讜讛 谞讞砖讘讬诐 讙讜祝 讗讞讚 讻讬 讘专讗诐 讚讜 驻专爪讜驻讬谉 讙讜祝 讗讞讚 讜讗讞专 讻讱 谞谞住专讜.





驻转讞 注讬谞讬诐

讗讘讜转讬 讘拽砖讜 注诇讬 专讞诪讬诐 讜讻讜' 讻转讘讜 讛转讜住' 讜讗"转 讛讗诪专 驻' 诪讬 砖诪转讜 讚诪讬转讬 诇讗 讬讚注讬 诪讬讚讬 讜诪砖诪注 讘诪住拽谞讗 讗驻讬诇讜 讗讘讜转 讛注讜诇诐 讜讬"诇 讜讻讜' 注"砖. 砖诪注转讬 诪拽砖讬诐 讚诪住拽谞转 讛砖"住 驻专拽 诪讬 砖诪转讜 讛讜讬 讗讬驻讻讗 讚讗讘讜转 讛注讜诇诐 讜讗驻讬诇讜 砖讗专 诪转讬 讬讚注讬. 讜讗驻砖专 诇讜诪专 讘讚讜讞拽 讚讻讜谞转 讛转讜住' 诇讛拽砖讜转 诇诪讗讬 讚讗诪专讬谞谉 讛转诐 诪注讬拽专讗 讚诪转讬 诇讗 讬讚注讬 讚诪讛讱 讚讻诇讘 讚讗诪专 讗讘讜转讬 讘拽砖讜 注诇讬 专讞诪讬诐 诪砖诪注 讚诪转讬 讬讚注讬 讜讻讚讬 砖诇讗 谞讗诪专 讚诪"砖 讚诪转讬 诇讗 讬讚注讬 讛讬讬谞讜 诇砖讗专 诪转讬 讗讘诇 讗讘讜转 讛注讜诇诐 诇讻"注 讬讚注讬 诇讝讛 讻转讘讜 讛转讜住' 讜诪砖诪注 讘诪住拽谞讗 讚讗驻讬诇讜 讗讘讜转 讛注讜诇诐 讜讻讜' 讻诇讜诪专 讚诪讚讬诇讬祝 讘诪住拽谞讗 讚诪转讬 讬讚注讬 诪讗讘讜转 讛注讜诇诐 砖诪注讬谞谉 讚讻讬 拽讗诪专讬谞谉 诪注讬拽专讗 讚诪转讬 诇讗 讬讚注讬 讛讬讬谞讜 讗驻讬诇讜 讗讘讜转 讛注讜诇诐 讜拽砖讛 诪讛讗 讚讻诇讘 讚讗诪专 讗讘讜转讬 讘拽砖讜 注诇讬 专讞诪讬诐 讜诪砖诪注 讚诪转讬 讬讚注讬 讜讚讜拽:





砖注专讬 转讜专转 讘讘诇

(诇讚 讘) 讜讗谞讜 诇讗 注诇转讛 讘讬讚讬谞讜 讗诇讗 讗讞讚 住转讜专 讜讻讜' 谞讞讘讬 讜讻讜'.鈥斪涀⒆欁� 讚专砖讜转 讛诇诇讜 诪爪讗谞讜 注讜讚 讘诪讚专砖 转谞讞讜诪讗 (讛讗讝讬谞讜 讝) 注诇 砖诪讜注 讘谉 讝讻讜专, 砖驻讟 讘谉 讞讜专讬, 讬讙讗诇 讘谉 讬讜住祝, 驻诇讟讬 讘谉 专驻讜讗, 讙讚讬 讘谉 住讜住讬 讜注诪讬讗诇 讘谉 讙诪诇讬. 讜专拽 注诇 讛砖诐 讛讗讞专讜谉, 讙讗讜讗诇 讘谉 诪讻讬, 谞砖诪讟讛 讛讚专砖讛 注诇讬讜, 讜讛诪讘讬谉 诪讚注转讜 讬讻讜诇 诇讛讜住讬驻讛.

